
4 DR 31.10.2019 

 

 

 Menteri Luar Negeri [Dato' Saifuddin Abdullah]: Terima kasih Tuan Yang di-
Pertua. Saya mengucapkan terima kasih kepada Yang Berhormat Kepala Batas di atas 
pertanyaan yang dikemukakan.  

Untuk makluman Dewan yang mulia ini, pada 25 Oktober 2019 Yang Amat 
Berhormat Perdana Menteri telah mengumumkan keputusan Kerajaan Malaysia untuk 
membuka Pejabat Perwakilan Diplomatik Malaysia ke Palestin bermastautin di Amman, 
Jordan. Keputusan tersebut diumumkan semasa Sidang Kemuncak Pergerakan Negara-
negara Berkecuali (NAM) di Baku, Azerbaijan. Keputusan ini adalah satu pendekatan 
yang munasabah dan bertepatan dengan pendirian Malaysia berhubung Palestin sejak 
dahulu lagi.   

 Kementerian Luar Negeri telah memulakan usaha mengumpulkan maklumat 
penting bagi melaksanakan keputusan ini dan telah pun berhubung dengan Kementerian 
Luar Negeri di Jordan mengenai selok-belok pembukaan pejabat dan Palestin serta 
Jordan menyambut baik keputusan Malaysia ini. Kita sedang bekerjasama berbincang 
dengan pihak Jordan bagi mengenal pasti apakah proses yang perlu dilalui. Kita sedang 
mengenal pasti pejabat untuk dibuka kedutaan.  Sebagaimana kita sedia maklum, 
memang kita ada Kedutaan Malaysia di Amman, Jordan tetapi ini adalah kedutaan untuk 
Palestin walaupun bermastautin di Amman, Jordan.   

■1020 

Kita memilih Amman memandangkan kita tidak mempunyai hubungan 
diplomatik dengan Israel. Ada banyak negara yang membuka perwakilan mereka di 
Ramallah di Tebing Barat tetapi kalau kita membuka di Ramallah, kita harus berhubung 
dengan Israel secara rasmi bagi perkara-perkara logistik, pentadbiran dan urusan keluar 
masuk ke Ramallah. Jadi sudah tentu kita tidak akan berbuat demikian dan kerana itu 
kita memilih untuk mengadakannya di Amman.  

Bagi garis masa, ini bergantung pada sejauh mana dan secepat mana kita dapat 
menyelesaikan perkara-perkara yang saya sebutkan itu tadi, akan tetapi kita memang 
ingin membukanya secepat mungkin. Terima kasih.  

Dato’ Sri Reezal Merican bin Naina Merican [Kepala Batas]: Terima kasih 
Tuan Yang di-Pertua dan terima kasih kepada Yang Berhormat Menteri. Saya secara 
peribadi, saya memang nak merakamkan ucapan tahniah kepada pihak Wisma Putra di 
bawah kepimpinan Yang Berhormat Menteri dan juga pihak kerajaan kerana mengambil 
satu keputusan yang cukup bersejarah untuk membuka kedutaan bagi Palestin di 
Amman kerana ini adalah a long struggle, dah melepasi 70 tahun. Walaupun kita 
memang ada kedutaan di Amman yang dahulunya memang accredited untuk Palestin 
tetapi dengan pembukaan kedutaan ini memberi satu perlembagaan baru tentang 
komitmen kita.  

Cuma sebagaimana Yang Berhormat Menteri sebut tadi, memang ada lebih 
kurang 25 kedutaan yang dibuka di Ramallah. Saya pun melihat memang adalah satu 
benda yang agak sukar kerana Ramallah ini masih dianggap sebagai occupied territory.  

Akan tetapi ada satu cara lagi kalau saya boleh pohon untuk kemukakan 
cadangan. Kenapa kita tidak lantik honorary consul yang dipilih daripada kalangan rakyat 
Palestin yang mungkin mempunyai extensive network dengan Hamas, dengan Fatah dan 
juga mempunyai hubungan yang baik dengan Palestinian Authority (PA), dan mungkin 
juga dengan mempunyai status-status kedudukan yang baik. Ini benda dah berlaku 
sebab benda ini di Indonesia dah buat pelantikan pada 2016. Saya fikir kalau adalah 
honorary consul yang sedemikian, saya rasa ia akan menjadikan usaha kita untuk 
menyalurkan bantuan itu akan jadi lebih mudah. Terima kasih.  

Dato’ Saifuddin Abdullah: Terima kasih. Saya anggap ini satu cadangan yang 
baik daripada Yang Berhormat Kepala Batas. Cuma ada dua perkara, satu ialah 
sekiranya kita ingin membuka honorary consul, ini tambahan kepada ada kedutaan yang 
bermastautin di Amman. Honorary consul kita juga harus mengambil kira pihak-pihak 
yang terdapat di kalangan rakyat Palestin itu. Ada sekurang-kurangnya dua pihak yang 
besar itu. Jadi kalau kita hendak buka, kita harus buka dua dan kita tidak boleh buka satu 
sahaja supaya menyantuni kedua-dua pihak itu.  

Keduanya, mungkin kalau yang itu kita harus juga menunggu keputusan pilihan 
raya yang akan datang untuk melihat sejauh mana pilihan raya itu berlaku. Kita 
mendengar dengan penuh minat apabila Presiden Abbas menyebutkan yang beliau ingin 
supaya pilihan raya kali ini menjadi lebih inklusif dan wakil tetap PA di New York 
menyebutkan semasa mesyuarat Contact Group OIC, dengan izin, semasa di mesyuarat 



Menteri Luar Negeri [Dato' Saifuddin Abdullah]: Terima kasih Tuan Yang di- Pertua. Saya mengucapkan terima kasih kepada Yang Berhormat Kepala Batas di atas pertanyaan yang dikemukakan. Untuk makluman Dewan yang mulia ini, pada 25 Oktober 2019 Yang Amat Berhormat Perdana Menteri telah mengumumkan keputusan Kerajaan Malaysia untuk membuka Pejabat Perwakilan Diplomatik Malaysia ke Palestin bermastautin di Amman, Jordan. Keputusan tersebut diumumkan semasa Sidang Kemuncak Pergerakan Negara- negara Berkecuali (NAM) di Baku, Azerbaijan. Keputusan ini adalah satu pendekatan yang munasabah dan bertepatan dengan pendirian Malaysia berhubung Palestin sejak dahulu lagi. Kementerian Luar Negeri telah memulakan usaha mengumpulkan maklumat penting bagi melaksanakan keputusan ini dan telah pun berhubung dengan Kementerian Luar Negeri di Jordan mengenai selok-belok pembukaan pejabat dan Palestin serta Jordan menyambut baik keputusan Malaysia ini. Kita sedang bekerjasama berbincang dengan pihak Jordan bagi mengenal pasti apakah proses yang perlu dilalui. Kita sedang mengenal pasti pejabat untuk dibuka kedutaan. Sebagaimana kita sedia maklum, memang kita ada Kedutaan Malaysia di Amman, Jordan tetapi ini adalah kedutaan untuk Palestin walaupun bermastautin di Amman, Jordan. #1020. Kita memilih Amman memandangkan kita tidak mempunyai hubungan diplomatik dengan Israel. Ada banyak negara yang membuka perwakilan mereka di Ramallah di Tebing Barat tetapi kalau kita membuka di Ramallah, kita harus berhubung dengan Israel secara rasmi bagi perkara-perkara logistik, pentadbiran dan urusan keluar masuk ke Ramallah. Jadi sudah tentu kita tidak akan berbuat demikian dan kerana itu kita memilih untuk mengadakannya di Amman. Bagi garis masa, ini bergantung pada sejauh mana dan secepat mana kita dapat menyelesaikan perkara-perkara yang saya sebutkan itu tadi, akan tetapi kita memang ingin membukanya secepat mungkin. Terima kasih. Dato' Sri Reezal Merican bin Naina Merican [Kepala Batas]: Terima kasih Tuan Yang di-Pertua dan terima kasih kepada Yang Berhormat Menteri. Saya secara peribadi, saya memang nak merakamkan ucapan tahniah kepada pihak Wisma Putra di bawah kepimpinan Yang Berhormat Menteri dan juga pihak kerajaan kerana mengambil satu keputusan yang cukup bersejarah untuk membuka kedutaan bagi Palestin di Amman kerana ini adalah a long struggle, dah melepasi 70 tahun. Walaupun kita memang ada kedutaan di Amman yang dahulunya memang accredited untuk Palestin tetapi dengan pembukaan kedutaan ini memberi satu perlembagaan baru tentang komitmen kita. Cuma sebagaimana Yang Berhormat Menteri sebut tadi, memang ada lebih kurang 25 kedutaan yang dibuka di Ramallah. Saya pun melihat memang adalah satu benda yang agak sukar kerana Ramallah ini masih dianggap sebagai occupied territory. Akan tetapi ada satu cara lagi kalau saya boleh pohon untuk kemukakan cadangan. Kenapa kita tidak lantik honorary consul yang dipilih daripada kalangan rakyat Palestin yang mungkin mempunyai extensive network dengan Hamas, dengan Fatah dan juga mempunyai hubungan yang baik dengan Palestinian Authority (PA), dan mungkin juga dengan mempunyai status-status kedudukan yang baik. Ini benda dah berlaku sebab benda ini di Indonesia dah buat pelantikan pada 2016. Saya fikir kalau adalah honorary consul yang sedemikian, saya rasa ia akan menjadikan usaha kita untuk menyalurkan bantuan itu akan jadi lebih mudah. Terima kasih. Dato' Saifuddin Abdullah: Terima kasih. Saya anggap ini satu cadangan yang baik daripada Yang Berhormat Kepala Batas. Cuma ada dua perkara, satu ialah sekiranya kita ingin membuka honorary consul, ini tambahan kepada ada kedutaan yang bermastautin di Amman. Honorary consul kita juga harus mengambil kira pihak-pihak yang terdapat di kalangan rakyat Palestin itu. Ada sekurang-kurangnya dua pihak yang besar itu. Jadi kalau kita hendak buka, kita harus buka dua dan kita tidak boleh buka satu sahaja supaya menyantuni kedua-dua pihak itu. Keduanya, mungkin kalau yang itu kita harus juga menunggu keputusan pilihan raya yang akan datang untuk melihat sejauh mana pilihan raya itu berlaku. Kita mendengar dengan penuh minat apabila Presiden Abbas menyebutkan yang beliau ingin supaya pilihan raya kali ini menjadi lebih inklusif dan wakil tetap PA di New York menyebutkan semasa mesyuarat Contact Group OIC, dengan izin, semasa di mesyuarat.